ddrg/super_eurlex huggingface dataset:
Euroopa Liidu Teataja L 013 , 15/01/1977 Lk 0015 - 0015

Soomekeelne eriväljaanne: Peatükk 6 Köide 1 Lk 0190

Kreekakeelne eriväljaanne: Peatükk 17 Köide 1 Lk 0038

Rootsikeelne eriväljaanne: Peatükk 6 Köide 1 Lk 0190

Hispaaniakeelne eriväljaanne: Peatükk 17 Köide 1 Lk 0043

Portugalikeelne eriväljaanne Peatükk 17 Köide 1 Lk 0043



Nõukogu otsus, 21. detsember 1976, millega muudetakse nõukogu otsust 71/306/EMÜ riigihankelepingute nõuandekomitee loomise kohta (77/63/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni ettepanekut ning arvestades, et: nende meetmete rakendamine, mille nõukogu on riiklike tarnelepingute valdkonnas vastu võtnud, võib tekitada probleeme, mida oleks soovitav käsitleda koos riiklike ehitustöölepingute valdkonnas tekkivate probleemidega; seepärast on soovitav laiendada riiklike ehitustöölepingute nõuandekomitee ülesandeid ja koosseisu, ON VASTU VÕTNUD JÄRGMISE OTSUSE: Artikkel 1 Otsust 71/306/EMÜ muudetakse järgmiselt: a) artiklis 1 asendatakse sõna "riiklike ehitustöölepingute" sõnaga "riigihankelepingute"; b) artiklis 2 lisatakse sõna "riiklike ehitustöölepingute" järele sõnad "ja riiklike tarnelepingute"; ning c) artikli 3 teises lõigus asendatakse sõnad "ühe asendusliikme" sõnadega "ühe asendusliikme või kaks asendusliiget". Artikkel 2 Alates käesoleva otsuse jõustumise kuupäevast nimetatakse komitee ümber riigihankelepingute nõuandekomiteeks. Artikkel 3 Käesolev otsus avaldatakse Euroopa Ühenduste Teatajas. Otsus jõustub selle avaldamise päeval. Brüssel, 21. detsember 1976 Nõukogu nimel eesistuja A. P. L. M. M. van der Stee --------------------------------------------------
Euroopa Liidu Teataja L 206 , 12/08/1977 Lk 0011 - 0011

Soomekeelne eriväljaanne: Peatükk 3 Köide 9 Lk 0052

Kreekakeelne eriväljaanne: Peatükk 03 Köide 19 Lk 0061

Rootsikeelne eriväljaanne: Peatükk 3 Köide 9 Lk 0052

Hispaaniakeelne eriväljaanne: Peatükk 03 Köide 13 Lk 0027

Portugalikeelne eriväljaanne Peatükk 03 Köide 13 Lk 0027



Nõukogu otsus, 25. juuli 1977, millega moodustatakse alaline zootehnikakomitee (77/505/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni esitatud otsuse eelnõu ning arvestades, et: nende juhtude jaoks, mil nõukogu delegeerib zootehnikaalased volitused komisjonile, on soovitav moodustada liikmesriikide ekspertidest koosnev komitee, et tagada liikmesriikide ja komisjoni vaheline tihe koostöö ja võimaldada komisjonil konsulteerida ekspertidega; lisaks sellele on soovitav, et selline koostöö laieneks kõikidele valdkondadele, mis on reguleeritud kõnealuseid küsimusi käsitlevate ühenduse eeskirjadega; sellest tulenevalt võiks kõnealusel komiteel olla volitused käsitleda kõiki nende valdkondadega seotud küsimusi, ON TEINUD JÄRGMISE OTSUSE: Artikkel 1 Moodustatakse alaline zootehnikakomitee (edaspidi "komitee"), mis koosneb liikmesriikide esindajatest ja mille eesistuja on komisjoni esindaja. Artikkel 2 Komitee täidab ülesandeid, mis on delegeeritud talle nõukogu poolt vastuvõetud zootehnikaalaste sätetega, kõnealustes sätetes ettenähtud juhtudel ja tingimustel. Lisaks sellele võib komitee käsitleda kõiki muid kõnealuses valdkonnas tekkivaid küsimusi, mis komitee esimees talle omal algatusel või liikmesriigi esindaja taotluse korral suunab. Artikkel 3 Komitee võtab vastu oma töökorra. Brüssel, 25. juuli 1977 Nõukogu nimel eesistuja H. Simonet --------------------------------------------------
Nõukogu otsus,

14. juuni 1977,

Tollikoostöö Nõukogu 18. juuni 1976. aasta soovituse heakskiitmise kohta, millega muudetakse tollitariifistiku kaupade liigituse nomenklatuuri

(77/412/EMÜ)

EUROOPA ÜHENDUSTE NÕUKOGU,

võttes arvesse Euroopa Ühenduse asutamislepingut, eriti selle artikleid 28 ja 113,

võttes arvesse komisjoni soovitust

ning arvestades, et:

üheksa liikmesriiki on 15. detsembri 1950. aasta Brüsseli tollitariifistiku kaupade liigituse nomenklatuuri konventsiooni lepinguosalised; ühine tollitariifistik põhineb kõnealusel nomenklatuuril;

Tollikoostöö Nõukogu võib anda lepinguosalistele soovitusi konventsiooni muutmiseks ja seetõttu ka konventsiooni lahutamatu osa moodustava nomenklatuuri muutmiseks; 18. juunil 1976. aastal andis kõnealune nõukogu soovituse nomenklatuuri muutmiseks;

käesoleva konventsiooni alusel edastab Belgia Välisministeerium iga soovitatud muudatusettepaneku eelnõu teksti kõikidele lepinguosalistele ja muude allakirjutanud riikide või ühinejariikide valitsustele ning kui ükski lepinguosaline ei esita kuue kuu jooksul alates edastamise kuupäevast ühtki vastuväidet, loetakse see tekst vastuvõetuks; kui ühtki vastuväidet ei esitata, jõustub muudatus kuus kuud pärast kõnealuse perioodi lõppu ja viimati nimetatud perioodi lõppedes peavad kõikide lepinguosaliste tollitariifid olema reguleeritud vastavalt muudetud nomenklatuurile;

20. detsembril 1976 edastas Belgia Välisministeerium lepinguosalistele 18. juuni 1976. aasta soovituse teksti, mis jõustub 31. detsembril 1976; sellest tulenevalt loetakse soovitus vastuvõetuks 1. juulil 1977, kui vahepeal ei ole tekstile tervikuna või osaliselt esitatud ühtki vastuväidet;

vastuväiteid ei esitata ühelegi soovituse osale,

ON VASTU VÕTNUD JÄRGMISE OTSUSE:

Ainus artikkel

Käesolevaga kiidetakse heaks Tollikoostöö Nõukogu 18. juuni 1976. aasta soovitus tollitariifistiku kaupade liigituse nomenklatuuri muutmise kohta ja seda kohaldatakse alates 1. jaanuarist 1978.

Luxembourg, 14. juuni 1977

Nõukogu nimel

eesistuja

T. Benn

--------------------------------------------------
Nõukogu otsus,

19. juuni 1978,

põllumajandusloomade kaitse Euroopa konventsiooniga ühinemise kohta

(78/923/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 43 ja 100,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

põllumajandusloomade kaitse Euroopa konventsioon (edaspidi "konventsioon") koostati Euroopa Nõukogus, et kaitsta eelkõige nüüdisaegsetes intensiivtootmissüsteemides peetavaid põllumajandusloomi;

nõukogu 20. juuli 1970. aasta direktiiviga 70/373/EMÜ sööda ametlikuks kontrolliks vajalike ühenduse proovivõtu- ja analüüsimeetodite kehtestamise kohta [3] (viimati muudetud direktiiviga 76/372/EMÜ [4], nõukogu 23. novembri 1970. aasta direktiiviga 70/524/EMÜ söödalisandite kohta [5] (viimati muudetud direktiiviga 78/117/EMÜ [6] ja nõukogu 17. detsembri 1973. aasta direktiiviga 74/63/EMÜ loomasöödas sisalduvate ebasoovitavate ainete ja toodete lubatud piirmäärade kindlaksmääramise kohta [7] (viimati muudetud direktiiviga 76/934/EMÜ [8] on kehtestatud ühised eeskirjad, mida konventsioon ja eelkõige mõnede selle sätete rakendamine võib mõjutada;

konventsiooni teised sätted hõlmavad valdkondi, mille kohta ühendus ei ole veel ühiseid eeskirju kehtestanud;

loomade kaitsmine kui selline ei ole iseenesest ühenduse eesmärk; riikide kehtivad õigusnormid põllumajandusloomade kaitse kohta erinevad aga üksteisest, mis võib põhjustada ebavõrdseid konkurentsitingimusi ja seega mõjutada kaudselt ühisturu toimimist;

peale selle käsitleb konventsioon ühise põllumajanduspoliitika valdkonda jäävaid küsimusi;

seepärast näib, et ühendusel on vaja oma eesmärkide saavutamiseks konventsiooniga ühineda;

Gröönimaal kasvatatakse loomi jätkuvalt tingimustes, mis erinevad oluliselt ühenduse teistes piirkondades valitsevatest tingimustest üldiste asjaolude ja eelkõige saare kliima, madala rahvastikutiheduse ja erakorralise suuruse tõttu; seepärast ei peaks konventsioon kehtima Gröönimaa suhtes,

ON VASTU VÕTNUD JÄRGMISE OTSUSE:

Artikkel 1

Põllumajandusloomade kaitse Euroopa konventsioon on käesolevaga Euroopa Majandusühenduse nimel heaks kiidetud.

Konventsiooni tekst on lisatud käesolevale otsusele.

Artikkel 2

Nõukogu eesistuja annab heakskiitmiskirja hoiule vastavalt konventsiooni [9] artiklile 14.

Heakskiitmiskirja hoiuleandmisel teeb nõukogu eesistuja vastavalt konventsiooni artiklile 16 avalduse, et konventsiooni ei kohaldata Gröönimaa suhtes.

Luxembourg, 19. juuni 1978

Nõukogu nimel

eesistuja

P. Dalsager

[1] EÜT C 83, 4.4.1977, lk 43.

[2] EÜT C 204, 30.8.1976, lk 26.

[3] EÜT L 170, 3.8.1970, lk 2.

[4] EÜT L 102, 15.4.1976, lk 8.

[5] EÜT L 270, 14.12.1970, lk 1.

[6] EÜT L 40, 10.2.1978, lk 19.

[7] EÜT L 38, 11.2.1974, lk 31.

[8] EÜT L 364, 31.12.1976, lk 20.

[9] Nõukogu peasekretariaat avaldab konventsiooni jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 199 , 24/07/1978 Lk 0001 - 0002

Hispaaniakeelne eriväljaanne: Peatükk 10 Köide 1 Lk 0067

Portugalikeelne eriväljaanne Peatükk 10 Köide 1 Lk 0067



Euroopa Investeerimispank. JUHATAJATE NÕUKOGU OTSUS, 30. detsember 1977, millega muudetakse Euroopa Investeerimispanga põhikirja, et võtta arvesse panga arvestusühiku uue määratluse vastuvõtmist EUROOPA INVESTEERIMISPANGA JUHATAJATE NÕUKOGU, võttes arvesse, et 1. oktoobril 1977. aastal jõustus leping, mis muudab Euroopa Investeerimispanga põhikirja käsitleva, 10. juulil 1975. aastal allakirjutatud protokolli teatud sätteid, võttes arvesse, et artikli 4 lõike 1 ja artikli 7 lõike 4 uute sätete kohaselt võib juhatajate nõukogu, tegutsedes ühehäälselt direktorite nõukogu ettepanekute põhjal, muuta arvestusühiku määratlust ja summade ümberarvestamise meetodeid riigisisesteks vääringuteks ja vastupidi, võttes arvesse direktorite nõukogu 10. novembri 1977. aasta ettepanekut, OTSUSTAB JÄRGMIST: 1. Panga põhikirja artikli 4 lõike 1 teine lõik, mis määrab kindlaks arvestusühiku, tuleb muuta järgmiseks: "Arvestusühiku väärtus on võrdne alljärgnevalt toodud liikmesriikide riigisiseste vääringute summadega: Saksa mark | 0,828 | Inglise nael | 0,0885 | Prantsuse frank | 1,15 | Itaalia liir | 109 | Hollandi kulden | 0,286 | Belgia frank | 3,66 | Luksemburgi frank | 0,14 | Taani kroon | 0,217 | Iiri nael | 0,00759" | 2. Põhikirja artikli 7 lõige 3, millega määratakse kindlaks arvestusühiku ümberarvestamise meetod riigisisesteks vääringuteks ja vastupidi, muudetakse järgmiseks: "Käesoleva artikli kohaldamisel võetakse liikmesriigi riigisisese vääringu pariteet artiklis 4 määratletud arvestusühiku suhtes arvestusühiku ümberarvestamise kursina käesolevaks vääringuks ja vastupidi, tuginedes turukurssidele." Järgides panga põhikirja artikli 7 uut lõiget 3, otsustab juhatajate nõukogu samuti, et: "panga arvestusühiku arvutamismeetod on sama, kui see, mis võeti vastu Euroopa Ühenduste Nõukogu 21. aprilli 1975. aasta otsusega, mis käsitleb Euroopa arvestusühiku kindlaksmääramist ja konverteerimist." Juhatajate nõukogu nimel eesistuja K. Heinesen sekretär H. Lenaert --------------------------------------------------
Komisjoni otsus,

23. detsember 1977,

teatavate direktiivi 64/432/EMÜ rakenduseeskirjade kohta seoses suu- ja sõrataudiga

(78/78/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1964. aasta direktiivi 64/432/EMÜ veiste ja sigade ühendusesisest kaubandust mõjutavate loomatervishoiu probleemide kohta, [1] viimati muudetud direktiiviga 77/98/EMÜ, [2] eriti selle artikli 4b esimest ja viimast lõiku,

ning arvestades, et:

selleks, et mitte ohustada mõnes liikmesriigis juba saavutatud tervishoiu taset, lubatakse artikliga 4b nendes liikmesriikides, kus on olemas teatavad tingimused ja mis eelkõige ei luba vaktsineeritud loomi oma territooriumile, kehtestada alalise veterinaarkomitee menetluse alusel määratavaks ajavahemikuks tervishoiu erinõuded loomade importimisel nende territooriumile;

pärast kõnealuse ajavahemiku algust sündinud loomad pakuvad maksimaalseid tagatisi seoses suu- ja sõrataudiga, eelkõige liikmesriikides, mis on sellest haigusest vabad ning mille territooriumil ei ole vaktsineerimine lubatud;

eespool nimetatud ajavahemik peab andma piisava tervishoiutagatise; üheaastast ajavahemikku võiks pidada rahuldavaks;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 64/432/EMÜ artikli 4b esimeses lõigus sätestatud ajavahemik, mille jooksul liikmesriigid ei luba oma territooriumil enam ametlikult suu- ja sõrataudi vastu vaktsineerida, on üks aasta.

Artikkel 2

Pärast artiklis 1 osutatud ajavahemiku algust sündinud loomadega võib ühenduses kaubelda kõnealuse direktiivi artikli 4b punkti A alapunktis 1 sätestatud tingimustel.

Artikkel 3

Käesolev otsus on adresseeritud liikmesriikidele.

Brüssel, 23. detsember 1977

Komisjoni nimel

asepresident

Finn Gundelach

[1] EÜT 121, 29.7.1964, lk 1977/64.

[2] EÜT L 26, 31.1.1977, lk 81.

--------------------------------------------------
Official Journal L 227 , 18/08/1978 P. 0032 - 0033

Finnish special edition: Chapter 3 Volume 10 P. 0094

Greek special edition: Chapter 03 Volume 22 P. 0147

Swedish special edition: Chapter 3 Volume 10 P. 0094

Spanish special edition: Chapter 03 Volume 14 P. 0256

Portuguese special edition Chapter 03 Volume 14 P. 0256



KOMISJONI OTSUS, 26. juuli 1978, episootiliste haiguste loetelu koostamise kohta vastavalt direktiivile 72/462/EMÜ (78/685/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade ja värske liha impordil kolmandatest riikidest,1 eriti selle artikli 12 lõike 3 punkti c ja artiklit 29, ning arvestades, et: võib osutuda vajalikuks tappa ja hävitada kõik partii loomad, eelkõige ühenduses eksootilised, kui neil on ühenduse territooriumile jõudes episootilise haiguse tundemärke või kui nad äratavad sellekohast kahtlust, et kaitsta inimese ja loomade tervist ja hoida ära väga raskeid tagajärgi, mis võivad tuleneda selle haiguse ilmnemisest või levimisest ühenduses; käesoleva otsusega ettenähtud meede on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Kõik importimiseks esitatud partii loomad võib tappa ja hävitada, kui loomadele ühenduse territooriumile saabudes vastavalt direktiivi 72/462/EMÜ artikli 12 lõikele 1 tehtud tervishoiukontroll näitab ühe käesoleva otsuse lisas loetletud episootilise haiguse esinemist või sellekohast kahtlust. Artikkel 2 Käesolev otsus on adresseeritud liikmesriikidele. Brüssel, 26. juuli 1978 Komisjoni nimel asepresident Finn GUNDELACH 1 EÜT L 302, 31.12.1972, lk 28. LISA Sead: Suu- ja sõrataud: kõik viiruse liigid Sigade katk ja sigade aafrika katk Sigade vesikulaarhaigus Tescheni haigus Veised: Suu- ja sõrataud: kõik viiruse liigid Veiste katk
Euroopa Liidu Teataja L 043 , 20/02/1979 Lk 0013 - 0019

Soomekeelne eriväljaanne: Peatükk 11 Köide 8 Lk 0042

Kreekakeelne eriväljaanne: Peatükk 11 Köide 13 Lk 0191

Rootsikeelne eriväljaanne: Peatükk 11 Köide 8 Lk 0042



Nõukogu otsus, 21. detsember 1978, Euroopa Majandusühenduse, selle liikmesriikide ja Rahvusvahelise Arenguassotsiatsiooni vahelise lepingu sõlmimise kohta (79/195/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni ettepanekut ning arvestades, et: Euroopa Majandusühenduse, selle liikmesriikide ja Rahvusvahelise Arenguassotsiatsiooni vaheline leping, mis allkirjastati 2. mail 1978 Brüsselis, tuleks sõlmida, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse, selle liikmesriikide ja Rahvusvahelise Arenguassotsiatsiooni vaheline leping. Lepingu tekst lisatakse käesolevale otsusele. Artikkel 2 Lepingu heakskiitmisest teatatakse kõnealuse lepingu V artikli 2. jao kohaselt. [1] Artikkel 3 Käesolev otsus avaldatakse Euroopa Ühenduste Teatajas. Brüssel, 21. detsember 1978 Nõukogu nimel eesistuja Otto Graf Lambsdorff [1] Kõnealune leping jõustub selle V jaotise artikli 3 kohaselt 1. jaanuaril 1979. --------------------------------------------------
Euroopa Liidu Teataja L 134 , 31/05/1979 Lk 0013 - 0013

Kreekakeelne eriväljaanne: Peatükk 16 Köide 1 Lk 0040

Hispaaniakeelne eriväljaanne: Peatükk 02 Köide 6 Lk 0010

Portugalikeelne eriväljaanne Peatükk 02 Köide 6 Lk 0010



Nõukogu otsus, 8. mai 1979, haridus-, teadus- ja kultuurimaterjali impordi lepingu protokolli sõlmimise kohta (79/505/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni soovitust ning arvestades, et: Unesco algatusel koostatud haridus-, teadus- ja kultuurimaterjali impordi leping, mida tuntakse Firenze lepingu nime all, on ette nähtud raamatute, trükiste ning haridus-, teadus- ja kultuurimaterjali vaba liikumise hõlbustamiseks; sel eesmärgil hõlmab leping muu hulgas sätet tollimaksu mittekohaldamise kohta selliste esemete importimisel; 26. novembril 1976 toimunud Unesco 19. peakonverentsil võeti vastu Firenze lepingu protokoll, et laiendada tollimaksuvabastust mitmetele esemetele, millele senini tollimaksuvabastus ei kehtinud; olenemata sellest, et käesolev protokoll on lepingut täiendav akt, tuleks seda käsitleda eraldi dokumendina; vastavalt protokolli lõike 16 punktis a lubatud võimaluste kasutamisele on protokolli sätted vastavuses Euroopa Majandusühenduse eesmärkidega; seepärast soovitakse sõlmida käesolev protokoll ja teha samal ajal lõike 16 punktis a osutatud deklaratsioonid, ON VASTU VÕTNUD JÄRGMISE OTSUSE: Artikkel 1 1. Käesolevaga kiidetakse Euroopa Majandusühenduse nimel heaks haridus-, teadus- ja kultuurimaterjali impordi lepingu protokoll, mis sõlmiti 26. novembril 1976. Protokolli tekst on lisatud käesolevale otsusele. 2. Pärast protokolli allkirjastamist teatatakse, et: - II ja IV osa ei ole ühenduse suhtes siduvad, - C.1, F, G ja H lisad ei ole ühenduse suhtes siduvad. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale protokollile alla kirjutama. Artikkel 3 Nõukogu eesistuja annab protokolli lõike 14 punktis c sätestatud vastuvõtmisakti hoiule. Brüssel, 8. mai 1979 Nõukogu nimel eesistuja P. Bernard-reymond --------------------------------------------------
Nõukogu otsus 79/6/EMÜ,

18. detsember 1978,

millega kiidetakse heaks Tollikoostöö Nõukogu 13. juuni 1978. aasta soovitus tollitariifistiku kaupade liigituse nomenklatuuri konventsiooni XIV artikli punkti a ja XVI artikli punkti d muutmise kohta

EUROOPA ÜHENDUSTE NÕUKOGU,

võttes arvesse Euroopa Ühenduse asutamislepingut, eriti selle artikleid 28 ja 113,

võttes arvesse komisjoni soovitust

ning arvestades, et:

üheksa liikmesriiki on 15. detsembri 1950. aasta Brüsseli tollitariifistiku kaupade liigituse nomenklatuuri konventsiooni lepinguosalised; ühine tollitariifistik põhineb kõnealusel nomenklatuuril;

Tollikoostöö Nõukogu võib anda lepinguosalistele soovitusi konventsiooni muutmiseks; 13. juunil 1978. aastal soovitas see muuta konventsiooni XIV artikli punkti a ja XVI artikli punkti d;

konventsiooni alusel edastab Belgia Välisministeerium iga soovitatud muudatusettepaneku teksti eelnõu kõikidele lepinguosalistele ja muude allakirjutanud riikide või ühinejariikide valitsustele ning kui ükski lepinguosaline ei esita kuue kuu jooksul alates edastamise kuupäevast ühtki vastuväidet, loetakse see tekst vastuvõetuks; kui ühtki vastuväidet ei esitata, jõustub muudatus kuus kuud pärast kõnealuse perioodi lõppu;

30. juunil 1978 edastas Belgia Välisministeerium lepinguosalistele 13. juuni 1978. aasta soovituse teksti, mis jõustub 1. juulil 1978; kui tekstile ei esitata tervikuna või osaliselt ühtki vastuväidet, loetakse soovitus vastuvõetuks 31. detsembril 1978 ja see jõustub 1. juulil 1979;

vastuväiteid ei esitata ühelegi soovituse osale,

ON VASTU VÕTNUD JÄRGMISE OTSUSE:

Ainus artikkel

Käesolevaga kiidetakse heaks Tollikoostöö Nõukogu 13. juuni 1978. aasta soovitus tollitariifistiku kaupade liigituse nomenklatuuri konventsiooni XIV artikli punkti a ja XVI artikli punkti d muutmise kohta ja seda kohaldatakse alates 1. juulist 1979.

Brüssel, 18. detsember 1978

Nõukogu nimel

eesistuja

H.-D. Genscher

--------------------------------------------------
Nõukogu otsus,

21. jaanuar 1980,

millega muudetakse otsust 75/365/EMÜ kõrgemate tervishoiuametnike komitee loomise kohta

(80/157/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse komisjoni ettepaneku eelnõu

ning arvestades, et:

otsusega 75/365/EMÜ [1] lõi nõukogu kõrgemate tervishoiuametnike komitee, kelle ülesanne on kindlaks teha ja analüüsida arstide asutamisõiguse ja teenuste osutamise vabadusega seotud direktiivide rakendamisest tuleneda võivaid probleeme, koguda asjakohast teavet liikmesriikides antava arstiabi tingimuste kohta ja esitada arvamusi, mis võiksid suunata komisjoni tööd, pidades silmas nimetatud direktiivide võimalikku muutmist;

seda otsust on muudetud otsustega 77/455/EMÜ [2] ja 78/689/EMÜ [3], mis annavad kõrgemate tervishoiuametnike komiteele sama ülesande seoses nõukogu poolt vastuvõetud meetmete kohaldamisega üldõdede ja hambaarstide asutamisõiguse ja teenuste osutamise vabaduse tõhusa teostamise suhtes;

nõukogu poolt vastuvõetud meetmete kohaldamine asutamisõiguse ja teenuste osutamise vabaduse tõhusa teostamise suhtes ning õigus- ja haldusnormidega ettenähtud sätete kooskõlastamine ämmaemandate tegevuse osas võib tekitada probleeme, mida tuleks ühiselt uurida;

see ülesanne tuleks anda kõrgemate tervishoiuametnike komiteele;

selle komitee pädevust tuleks vastavalt laiendada,

ON VASTU VÕTNUD JÄRGMISE OTSUSE:

Ainus artikkel

"Artikkel 2

Komitee ülesanded on järgmised:

- kindlaks teha ja analüüsida direktiivide 75/362/EMÜ, [4] 75/363/EMÜ, [5] 77/452/EMÜ, [6] 77/453/EMÜ, [7] 78/686/EMÜ, [8] 78/687/EMÜ, [9] 80/154/EMÜ [10] ja 80/155/EMÜ [11] rakendamisest tuleneda võivaid probleeme,

- koguda asjakohast teavet:

- liikmesriikides arstide poolt antava üld- ja eriarstiabi tingimuste kohta,

- liikmesriikides üldõdede poolt antava hooldusravi tingimuste kohta,

- liikmesriikides hambaarstide poolt teostatava üld- ja erihambaravi tingimuste kohta,

- liikmesriikides ämmaemandate poolt teostatava tegevuse tingimuste kohta,

- esitada arvamusi, mis võiksid suunata komisjoni tööd, pidades silmas ülalnimetatud direktiivide muutmist."

Brüssel, 21. jaanuar 1980

Nõukogu nimel

eesistuja

G. Marcora

[1] EÜT L 167, 30.6.1975, lk 19.

[2] EÜT L 176, 15.7.1977, lk 13.

[3] EÜT L 233, 24.8.1978, lk 17.

[4] EÜT L 33, 11.2.1980, lk 1.

[5] EÜT L 33, 11.2.1980, lk 14.

[6] EÜT L 176, 15.7.1977, lk 1.

[7] EÜT L 176, 15.7.1977, lk 8.

[8] EÜT L 233, 24.8.1978, lk 1.

[9] EÜT L 233, 24.8.1978, lk 10.

[10] EÜT L 33, 11.2.1980, lk 1.

[11] EÜT L 33, 11.2.1980, lk 8.

--------------------------------------------------
Euroopa Liidu Teataja L 149 , 17/06/1980 Lk 0041 - 0041

Kreekakeelne eriväljaanne: Peatükk 12 Köide 2 Lk 0053

Hispaaniakeelne eriväljaanne: Peatükk 12 Köide 3 Lk 0213

Portugalikeelne eriväljaanne Peatükk 12 Köide 3 Lk 0213



Nõukogu otsus, 9. juuni 1980, millega kiidetakse heaks rahvusvahelise tuumamaterjali füüsilise kaitsmise konventsiooni sõlmimine komisjoni poolt (80/565/Euratom) EUROOPA ÜHENDUSTE NÕUKOGU, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, võttes arvesse komisjoni eelnõu ning arvestades, et: kooskõlas nõukogu direktiividega on komisjon pidanud läbirääkimisi rahvusvahelise tuumamaterjali füüsilise kaitsmise konventsiooni üle; seetõttu tuleks nimetatud konventsiooni sõlmimine ühenduse poolt heaks kiita, ON VASTU VÕTNUD JÄRGMISE OTSUSE. Ainus artikkel Käesolevaga kiidetakse heaks rahvusvahelise tuumamaterjali füüsilise kaitse konventsiooni sõlmimine komisjoni poolt. Luxembourg, 9. juuni 1980 Nõukogu nimel eesistuja F. Pandolfi --------------------------------------------------